ભીમશંકર મહાદેવનું જયોર્તિલિંગ મહારાષ્ટ્રમાં મુંબઈથી ૨૬૫ કિ.મી. પૂર્વમાં તથા પૂનાથી ૯૫ કિ.મી. વાયવ્ય ખુણામાં સહાદ્ભિ પર્વતમાળાના નયનરમ્ય પ્રદેશમાં આવેલ છે. પૂનાથી ભીમશંકર મોટર રસ્તે ૧૨૮ કી.મી. દૂર છે. ૪૨ કિ.મી. બાદ રાજગુરુનગરથી પહાડી વિસ્તાર શરૂ થાય છે. બસ સ્ટેન્ડથી સાંકડા રસ્તે ચાલતા એક દેવીમંદિર આવે છે અને અહીંથી સો દોઢસો પગથિયા ઉતર્યા બાદ મંદિરનું સિંહદ્વાર દેખાય છે આ મંદિર ગીચ જંગલની વચ્ચે આવેલું છે.